A Bizottság határozata
(1999. október 22.)
a mezőgazdasági üzemek közösségi tipológiájának kialakításáról szóló 85/377/EGK határozat módosításáról
(az értesítés a C(1999) 3414. számú dokumentummal történt)
(1999/725/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1256/97/EK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 4. cikkére,
mivel:
(1) A legutóbb a 96/393/EK bizottsági határozattal [3] módosított, a mezőgazdasági üzemek közösségi tipológiájának kialakításáról szóló, 1985. június 7-i 85/377/EGK bizottsági határozat [4] képezi az alapot a mezőgazdasági üzemek gazdasági méret és gazdálkodási típus szerinti osztályozásához mind a mezőgazdasági üzemszerkezeti felmérésben, mind a mezőgazdasági számviteli információs hálózatban (FADN); mivel a közösségi tipológia egyúttal az európai méretegység (EUME) valamint az olyan küszöbértékek számításának is alapját képezi, amelyeket a megfigyelési terület meghatározásához és a FADN-be felvett vagy felvételre kerülő, adatszolgáltató gazdaságok kiválasztási tervének kidolgozásához alkalmaznak.
(2) Az EUME és a gazdálkodási típus szerint osztályozott mezőgazdasági üzemszerkezeti felmérések eredményei alapul szolgálnak az FADN megfigyelési területének meghatározásához, amely viszont alapot képez az FADN üzemminta kiválasztásához és súlyozásához; mivel a megfigyelési területen az adatszolgáltató üzemek kiválasztásának reprezentatívnak kell lennie valamennyi tervezett elemzés célja tekintetében.
(3) A legutóbb a 98/377/EK bizottsági határozattal [5] módosított 571/88/EGK tanácsi rendelet [6] a mezőgazdasági üzemek szerkezetére vonatkozó, az 1998. és a 2007. év közötti felméréssorozatára is kiterjed, és felsorolja a felmérés tárgyát képező jellemzőket.
(4) Az 1999/2000. évi közösségi alapfelméréshez meghatározott felmérési jellemzők listájának szerkezete és tartalma módosult, így az új lista jellemzői eltérnek a korábbi felmérésekre készítettektől, és ezért a 85/377/EGK határozatot hozzá kell igazítani az 571/88/EGK rendeletben meghatározott felmérési jellemzők listájához.
(5) A mezőgazdasági üzemek közösségi tipológiájában alkalmazott gazdasági méretosztályok módosítása alkalmas arra, hogy bemutassa a Közösségben a mezőgazdaság szerkezetében végbement fejlődést.
(6) Az e határozatban előírt intézkedések összhangban vannak a mezőgazdasági számviteli információs hálózat közösségi bizottságának és az Agrárstatisztikai Állandó Bizottságnak a véleményével,
ELFOGADTA EZT A HATÁROZATOT:
1. cikk
A 85/377/EGK határozat II. és III. melléklete a következőképpen módosul:
1. II. melléklet:
a) a C. rész I. pontjának címe helyébe a következő szöveg lép:
"Az 1999/2000. évi mezőgazdasági üzemszerkezeti felmérésben érintett különböző jellemzőket átcsoportosító kódok";
b) a C. rész II. pontjában a megfelelő táblázat helyébe az e határozat I. mellékletében lévő táblázat lép.
2. III. melléklet:
A C. rész helyébe az e határozat II. mellékletében lévő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 1999. október 22-én.